**Re:Zero - รีเซทชีวิต ฝ่าวิกฤตต่างโลก** (ญี่ปุ่น: Re：ゼロから始める異世界生活) เป็นนวนิยายจากญี่ปุ่น แต่งขึ้นโดย Tappei Nagatsuki และวาดภาพประกอบโดย Shinichirou Otsuka เนื้อเรื่องเริ่มต้นจาก นัทสึกิ สุบารุ ชายหนุ่มผู้รักสันโดษ ผู้ที่ถูกส่งไปอีกโลกหนึ่งในระหว่างทางกลับบ้านจากร้านสะดวกซื้อ ซี่รี่ส์ตอนแรกเริ่มเผยแพร่บนเว็บไซต์ Shōsetsuka ni Narō ตั้งแต่ปี พ.ศ. 2555 มีการจัดพิมพ์หนังสือโดย Media Factory ตั้งแต่วันที่ 24 มกราคม พ.ศ. 2557 ภายใต้สำนักพิมพ์ MF Bunko J

เนื้อเรื่อง 3 บทแรก ได้ถูกแบ่งออกเป็นมังงะ บทแรกเขียนโดย Daichi Matsue ในเดือนมิถุนายน พ.ศ. 2557 และเดือนมีนาคม พ.ศ. 2558 บทที่สองเขียนโดย Makoto Fugetsu ออกตีพิมพ์โดย Square Enix ตั้งแต่เดือนตุลาคม พ.ศ. 2557 เป็นต้นมา สำหรับค่าย Matsue นั้นได้ออกตีพิมพ์โดย Media Factory ในเดือนพฤษภาคม พ.ศ. 2558 นอกจากนี้แล้ว Media Factory ยังได้ตีพิมพ์นิยาย 2 เล่มอีกด้วย สำหรับ Re:Zero ฉบับอนิเมะได้ถูกทำขึ้นโดยค่าย White Fox เริ่มออกอากาศวันที่ 4 เมษายน พ.ศ. 2559 จนถึงวันที่ 19 กันยายน พ.ศ. 2559 โดยตอนแรกจะเป็นตอนพิเศษมีความยาว 1 ชั่วโมง ต่อมามีการทำ OVA ออกมา 2 ตอน ฉบับแรกได้ออกอากาศในวันที่ 6 ตุลาคม พ.ศ. 2561 และฉบับที่สองได้ออกอากาศในวันที่ 8 พฤษจิกายน พ.ศ. 2562 ในเดือนมีนาคมปี พ.ศ. 2560 บริษัทเกม 5pb. ได้ปล่อยวีดีเกมฉบับวิชวลโนเวลโดยอ้างอิงจากเนื้อเรื่องหลักทั้งหมด สำหรับซี่ซั่นสองได้ถูกปล่อยตัวอย่างไว้ในเดือนเมษายน พ.ศ. 2563 แต่เนื่องด้วยสถาการณ์โรคระบาดโควิด-19 จึงทำให้มีการเลื่อยฉายออกไป ในซี่ซั่นสองจะมีการแบ่งออกเป็นสองช่วง โดยช่วงแรกจะออกอากาศในวันที่ 8 กรกฎาคม จนถึงวันที่ 30 พฤศจิกายน พ.ศ. 2563 และสำหรับช่วงท้ายจะปล่อยออกอากาศในวันที่ 6 มกราคม พ.ศ. 2564

นิยายและมังงะทั้ง 3 บทได้ถูกตีพิมพ์ในอเมริกาเหนือโดย Yen Press ฉบับอนิเมะถูกจดทะเบียนลิขสิทธิ์โดย Crunchyroll นอกเอเชีย และได้ปล่อยอนิเมะมาให้รับชมผ่าน Funimation ในสหรัฐอเมริกา Anime Limited ในสหราชอาณาจักร สำหรับเขตทวีปเอเชียตะวันออกเฉียงใต้และเอเชียใต้ถูกจดลิขสิทธิ์โดยมิวส์ คอมมิวนิเคชัน นิยายนั้นได้ทำกำไรออกไปมากกว่า 3 ล้านเล่ม ในขณะที่อนิเมะนั้นทำได้แค่ 60,000 กว่า ๆ นิยายของเรื่องนี้ได้ถูกยกย่องว่าเป็นบทนำใหม่ของแนว "ต่างโลก" แต่ถูกติในเรื่องของบทพูดที่ซ้ำซ้อนมากเกินไป สำหรับในอนิเมะได้ถูกยกย่องในเรื่องของ "วัฒนธรรมของโลกที่แตกต่าง" จากการกระทำต่าง ๆ ของตัวละครในเรื่อง ซีรีส์รีซีโร่ได้รับรางวัลในงาน นิวส์ไทป์ปี พ.ศ. 2558 - 2559 และ Sugoi Japan Awards ในปี พ.ศ. 2560 และได้รับการเสนอชื่อเข้าไปในอนิเมะประจำปี พ.ศ. 2559

เนื้อเรื่อง
-----------

นัทสึกิ สุบารุ เป็นคนที่มีนิสัยไม่ชอบเข้าสังคม จนวันหนึ่งเขาได้ถูกส่งไปยังโลกแฟนตาซี หลังจากที่มาถึงได้ไม่นาน เขาก็ถูกสังหารขณะที่พยายามจะช่วยเหลือเด็กสาวฮาล์ฟเอลฟ์ที่ได้เป็นเพื่อนกับเขา เอมิเลีย หญิงสาวที่ได้เข้าสมัครป็นผู้ปกครองแห่งอาณาจักรลูนิกา หลังจากที่เขาได้ตายนับไม่ถ้วน ภาพเวลาในอดีตก็ได้กลับมาฉายให้เห็นหลายครั้ง สุบารุรู้ได้ทันทีว่าเขานั้นมีพลังในการย้อนเวลาหลังจากที่เขาตาย หลังจากที่ได้ช่วยเหลือเอมิเลียได้สำเร็จ เขาได้ขอไปอยู่อาศัยกับเธอในฐานะพ่อบ้าน ด้วยความรู้สึกถึงบุญคุณและความรักที่มีต่อเอมิเลีย สุบารุจึงใช้ความสามารถของเขาในการปกป้องและคอยช่วยเหลือเอมิเลียในการขึ้นไปเป็นราชินีคนถัดไป และเขายังได้คอยช่วยเหลือเพื่อนร่วมทางของเขาอีกมากมาย แม้ว่าเขานั้นจะต้องแบกรับความเจ็บปวดในทุกครั้งที่เขาต้องตาย รวมไปถึงความทรงจำทุกอย่างที่มีแต่เขาคนเดียวเท่านั้นที่จำได้

สื่อการผลิต
-----------

### นวนิยาย

ในช่วงปี 2000 (พ.ศ. 2543) นิยายเรื่องอสูรรับใช้ของยาย 0 สนิท (Zero no Tsukaima) ได้ทำให้เกิดแฟนฟิกชันข้นขึ้นมาบนเว็บไซต์ Shōsetsuka ni Narō ("มาเป็นนักแต่งนิยายกัน!") หรือที่รู้จักในอีกชื่อว่า นาโระ นั้นจึงทำให้ ทัปเปย์ นากะทสึกิ เริ่มแต่งนวนิยายอสูรรับใช้ของยาย 0 สนิท ฉบับแฟนเมดขึ้นมาในนาโระ ก่อนที่จะมาเขียนให้เป็นแนว Isekai ("ต่างโลก") ในภายหลัง จากแนวคิดทั้งหมดนี้เอง จึงทำให้เขาได้เริ่มแต่ง web novel ต้นฉบับของตัวเองบนนาโระ โดยใช้ชื่อนิยายนั้นว่า "Re:Zero" ขึ้นมาในปี พ.ศ. 2555

ประธานบริษัท MF Bunko J มาซาฮิโตะ อิเกโมโต้ ได้เห็นนิยายเรื่องนี้ในช่วงเดือนเมษายน พ.ศ. 2556 ผ่านหน้าฟีดบนทวิตเตอร์ของเขา เขารู้ประทับใจในเรื่องนี้เป็นอย่างมาก "การกลับมาจากความตายและความสิ้นหวังที่น่าประหลาดใจ ผสมกับความเป็นแฟนตาซี" นั้นจึงทำให้เขาได้มาร่วมงานกับนากะทสึกิ ในการเปลี่ยนเรื่องนี้ให้กลายเป็นนวนิยาย นิยายส่วนใหญ่จะมีจำนวนหน้าอยู่ที่ 250 หน้า แต่นากะทสึกิได้ใส่เนื้อหาลงไปกว่า 1,000 หน้าในเล่มแรก ทำให้อิเกโมโต้ต้องทำงานหนักมาก ในช่วงที่นากะทสึกิต้องการให้เล่าถึงการกำเนิดโลกในนิยายขึ้นมาก่อน อิเกโมโต้กลับรู้สึกว่าควรให้ความสำคัญกับความรู้สึกที่ผู้อ่านจะมีกับตัวละครมากกว่า เขาจึงจัดเรียงเนื้อเรื่องใหม่ นั้นจึงทำให้ส่วนของเรื่องราวของโลกและตำนานต่าง ๆ ถูกใส่ไว้ในบทที่สามของเรื่องนี้

ชินอิจิโร่ โอทสึกะ ก่อนที่เขานั้นจะได้มาร่วมงานกับ Re:Zero ซึ่งเขาก็ได้เคยวาดภาพให้วิดีโอเกมมาก่อน จึงทำให้เขานั้นได้เข้ามาร่วมวาดภาพฉากให้กับซีรีส์นี้ หลังจากที่เขาได้อ่าน web novel เขาก็ได้ส่งแบบตัวละครที่เขาได้ออกแบบให้กับอิเกโมโต้ โดยตัวละครที่ชื่อสุบารุในตอนแรกนั้นได้ถูกออกแบบมาให้ดูเหมือนคนที่มีนิสัยไม่ดี โอสึกะได้อธิบายว่า "หน้าของเขาดูไม่เหมือนกับเด็กหนุ่มเลย" จึงทำให้อิเกโมโต้ขอให้ช่วยปรับตัวละครให้ดูเป็นมิตรและอ่อนโยนมากกว่านี้ เพื่อให้ผู้อ่านให้เข้าถึงอารมณ์ในฉากที่เศร้าได้มากขึ้น และตัวของเอมิเลียในต้นฉบับเองก็ได้ถูกแบบมาให้ดูเย็นชา ต่อมาจึงได้มีการปรับเปลี่ยนให้เธอมีความน่าสนใจมากขึ้น อิเกโมโต้ได้กล่าวอีกว่า "ตัวเธอนั้นจะต้องเหมาะกับการเป็นนางเอกที่ดี" เรมกับแรมก็ได้ถูกเปลี่ยนจากต้นฉบับเช่นกัน โดยต้นฉบับของทั้งสองคนนั้นทรงผมนั้นไม่ได้มีความคล้ายกัน และชุดเมดนั้นมีความยาวกับความดั้งเดิมมากเกินไป

### อนิเมะ

#### การพัฒนาและการผลิต

การทำ Re:Zero เป็นอนิเมะได้เริ่มตั้งแต่ช่วงแรก ๆ ของซีรีส์

โช ทานากะ ผู้จัดการของบริษัทคาโดกาว่า (Kadokawa) ได้เข้ามาถามอิเกโมโต้เกี่ยวกับการที่จะนำมาทำเป็นอนิเมะ อิเกโมโต้จึงได้เสนอให้ไปลองอ่าน web novels ของนากะทสึกิ แต่ด้วยกการที่ทั้งสองนั้นสื่อสารกันผิดพลาดไป จึงทำให้อิเกโมโต้เชื่อว่าทานากะนั้นไม่ได้สนใจ และได้พูดคุยกันใหม่หลังจากที่ได้แปลง web novels เป็นสื่อพิมพ์เรียบร้อยแล้ว

ส่วนของการพูดคุยในการนำมาทำเป็นอนิเมะ อิเกโมโต้และทานากะได้เข้าไปพูดคุยกับซึนากิ โยชิกาว่า ซึ้งเป็นผู้จัดการสตูดิโอ White Fox เกี่ยวกับความเป็นไปได้ในการที่จะทำอนิเมะให้เรื่องนี้ ด้วยความหวังจะที่ทำซีรีส์นี้เป็นอนิเมะ เหมือนกับเรื่อง Steins;Gate (เรื่องที่ White Fox ได้เคยทำให้) และความประทับใจในงานภาพของสตูดิโอนี้ ทานากะจึงได้ติดต่องานให้กับบริษัทนี้ หลังจากนั้นประธานบริษัทก็ได้ติดต่อโยชิคาว่าที่เกี่ยวกับคำขอของเขาว่าจะทำให้นานที่สุด ตราบใดที่อนิเมะไม่ได้มีฉากรุนแรงต่อหน้ารายการทีวี

การสร้างอนิเมะเริ่มต้นขึ้นในช่วงหลังจากปล่อยตัวนิยายเล่มที่ 5 ออกไปในช่วงเดือนตุลาคม พ.ศ. 2557 มาซาฮารุ วาตานาเบะ ได้เลือก โยชิกาว่า เป็นผู้กำกับซีรีส์นี้ เพราะว่าเขานั้นเคยทำงานในสตูดิโอ key animation มาก่อน และเช่นเดียวกัน เคียวตะ ซาไกก็ได้ถูกเลือกให้มาออกแบบตัวละครและเป็นผู้กำกับแอนิเมชัน เนื่องจากโยชิกาว่าเชื่อว่าเธอจะสื่อภาพได้เหมือนกับในนิยาย และสามารถควบคุมคุณภาพได้อย่างดี จนครบทั้งหมด 25 ตอน มาซาฮิโระ โยโกทานิ ได้มาทำหน้าที่ในตำแหน่งผู้เขียน ให้ซีรีส์นี้ซึ่งเป็นครั้งแรกของเขาในการเขียนแนว "เกิดใหม่ในอีกโลกหนึ่ง" โยชิคาว่าได้เตือนเขาถึงความรุนแรงของซีรีส์นี้ แต่โยโกทานินั้นก็ยังคงตกใจกับฉากรุนแรงที่น่าหวั่นไหวในช่วงบทที่ 3 หลังจากที่อ่านบทแรกจบเขาก็ได้ตกลงที่ทำงานนี้ และได้มอบงานนี้ในบาว4งส่วนให้กับผู้ช่วยเชียนอีก 2 ท่าน โยชิโกะ นากามูระ ก็ได้มีส่วนร่วมในงานนี้เป็นบางครั้ง หลังจากที่โยโกทานิเขียนบทเสร็จไปได้ 3 ตอน ครั้งหนึ่งโยโกทานิและนากามูระ ไม่สามารถเขียนบทต่อไปได้ พวกเขาจึงได้ตัดสินใจที่จะหาคนอื่นมาช่วยเขียน กาคุ อิวาสะ ประธานบริษัท White Fox ได้ขอให้พวกเขาจ้างคนที่ "มีอายุน้อยกว่า" โยโกทานิจึงได้แนะนำ อิจิ อุเมะฮาระ มาเข้าร่วมด้วย ขณะเดียวกัน นากาสึกิได้เคยเล่นเกม Chaos;Child ซึ่งเขียนโดย อุเมะฮาระ พอดี เขาจึงเลือกให้อุเมะฮาระ มาเขียนในส่วนของ "ฉากเจ็บปวดเจ็บใจ" อุเมะฮาระได้ถูกเชิญมามีส่วนร่วมในช่วงที่ตอนที่ 8 และ 9 กำลังเขียน นั้นจึงทำให้ *Re:Zero* เป็นนวนิยายเรื่องแรกที่นักเขียนบท (ภาพยนตร์) ได้มาร่วมทำงานด้วย

อ้างอิง
-------

1. ↑  "Re:ZERO -Starting Life in Another World-, Vol. 1 (light novel)". Yen Press. คลังข้อมูลเก่าเก็บจากแหล่งเดิมเมื่อ 2020-01-05. สืบค้นเมื่อ August 5, 2018.
2. ↑  "ファン必見!!　大人気の異世界転移系アニメ"リゼロ"と"このすば"がコラボレーション!!". *ddnavi.com* (ภาษาญี่ปุ่น). January 30, 2018. สืบค้นเมื่อ August 8, 2018.
3. ↑  Chapman, Jacob (August 20, 2016). "Subaru Natsuki: The Best and Worst Thing About Re:Zero". Anime News Network. สืบค้นเมื่อ August 5, 2018.
4. ↑  "Re:ZERO TV Anime's 2nd Season Delayed to July". *Anime News Network* (ภาษาอังกฤษ). สืบค้นเมื่อ 2020-12-23.
5. ↑  Kamrowska, Agnieszka (2020-02-19). "Summer Wars: międzypokoleniowe anime". *Media - Kultura - Komunikacja Społeczna*. **3** (15): 45–53. doi:10.31648/mkks.5148. ISSN 1734-3801.
6. 1 2 3 4 5 6 7  Luster, Joseph (July 17, 2016). "FEATURE: "Re:ZERO" All-Night Marathon and Staff Discussion – What Makes Subaru Tick (Everyone Off)". *Crunchyroll*. Retrieved August 17, 2016.
7. ↑  Mervis, Jeffrey (2016-02-05). "What else makes DARPA tick". *Science*. doi:10.1126/science.aae0322. ISSN 0036-8075.
8. 1 2 3 4 5 6 7 8 9 10  Jack, Er Gin (June 26, 2016). "FEATURE: "Re:ZERO" All-Night Screening Event!". *Crunchyroll*. Retrieved August 17, 2016.
9. 1 2  Luster, Joseph (August 13, 2016). "FEATURE: "Re:ZERO" Director and Composer Discuss Who The True Heroine Is: Emilia or Rem?". *Crunchyroll*. Retrieved August 18,2016.
10. ↑  Nagatsuki, Tappei (July 2016). *Re:ZERO -Starting Life in Another World- Volume 1*. Yen Press. p. 233. ISBN 978-0-316-31530-2.
11. ↑  "Ｒｅ：ゼロから始める異世界生活5" [*Re:Zero -Starting Life in Another World-* 5]. *Media Factory* (in Japanese). Retrieved August 18, 2016.
12. 1 2 3 4  Luster, Joseph (September 17, 2016). "FEATURE: The Scriptwriters of "Re:ZERO" Episodes 15 and 16 Discuss What Happened Behind the Scenes". *Crunchyroll*. Retrieved September 20, 2016.